Իվան Շիշկին

Իվան Իվանովիչ Շիշկին (, ), ռուս նկարիչ, ռեալիստական բնանկարի վարպետ։

Կենսագրություն 
Սովորել է Մոսկվայի գեղանկարչության, քանդակագործության և ճարտարապետության ուսումնարանում (1852-1856) և Պետերբուրգի Գեղարվեստի ակադեմիայում (1856-1865, 1862-1865 թվականներին՝ կրթաթոշակառու Մյունխենում, Պրագայում, Դյուսելդորֆում), 1865 թվականից՝ ակադեմիկոս, 1873 թվականից՝ պրոֆեսոր, 1894-1895 թվականներին՝ Պետերբուրգի Գեղարվեստի ակադեմիայի բնանկարի արվեստանոցի ղեկավար։ Շրջիկ գեղարվեստական ցուցահանդեսների ընկերության հիմնադիր անդամ։

Սկզբնական շրջանում հետևել է XIX դարի կեսի ռոմանտիկական բնանկարի ավանդույթներին։ 1860-ական թվականներին, հաղթահարելով կոլորիտի և լույսի Էֆեկտների պայմանականությունը, ստեղծել է ռուսական բնության առավել հավաստի պատկերներ («Անտառահատում», 1867, «Տարեկանի արտ», 1878, «Անտառային հեռաստաններ», 1884), բացահայտել ռուսական լանդշաֆտի տիպական-արտահայտչական և բանաստեղծական ձևերը՝ բնանկարի մեջ մտցնելով ժանրային-պատմողական տարրեր («Առավոտը սոճիների անտառում», 1899, արջերը պատկերել է Կ․ Ա․ Սավիցկին, բոլորը՝ Տրետյակովյան պատկերասրահում, Մոսկվա, «Կաղնու պուրակ», 1887, Կիևի ռուսական արվեստի թանգարան)։ Շիշկինը ստեղծել է նաև գծանկարներ․ նրա օֆորտները նպաստել են գրաֆիկայի այդ ժանրի վերածնմանը Ռուսաստանում։ Շիշկինի աշխատանքներից հինգը պահվում են Հայաստանի պետական պատկերասրահում։

Ծանոթագրություններ 

Ռուս նկարիչներ
Պերեդվիժնիկներ
Մոսկվայի նկարչության, քանդակագործության և ճարտարապետության ուսումնարանի շրջանավարտներ
Պրոֆեսորներ
Ակադեմիկոսներ
Սուրբ Ստանիսլավի 3-րդ աստիճանի շքանշանի ասպետներ
Գեղարվեստի կայսերական ակադեմիայի ակադեմիկոսներ
Ռուս բնանկարիչներ
Ռուս արվեստագետներ
Ռուս փորագրիչներ
Ռուս գրաֆիկներ